
AVIZ

asupra propunerii legislative pentru modificarea Legii nr.215/2001 a administraţiei publice locale

            În conformitate cu prevederile art.89 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere şi avizare cu propunerea legislativă pentru modificarea Legii nr.215/2001 a administraţiei publice locale, trimisă cu adresa nr.P.L.X- 77 din 30.03.2005, înregistrată sub nr.31/221 din 31 martie 2005.

Camera Deputaţilor este prima Cameră sesizată.

Consiliul Legislativ, cu avizul nr.98 din 18.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa 5.04.2005.
           Faţă de cele de mai sus, membrii comisiei au hotărât, cu majoritate de voturi, avizarea favorabilă a propunerii legislative pentru modificarea Legii nr.215/2001 a administraţiei publice locale.

În raport de obiectul şi conţinutul său, proiectul de lege face parte din categoria legilor organice.

